<classify> HALMASHAURI nchini zimeagizwa kuendelea kukagua mashamba yote yaliyotaifi shwa wakati wa Azimio la Arusha ili yaandaliwe mipango ya matumizi ya ardhi na kupimwa.Aidha, viongozi wa vijiji na kata wametakiwa kuacha tabia ya kuwagawia ardhi kwa mtindo wa kuwakodisha wananchi, kwani kufanya hivyo ni kinyumecha utaratibu na sheria za nchi.Hayo yalibainishwa na Naibu Waziri wa Ardhi, Nyumba na Maendeleo ya Makazi Angelina Mabula alipokuwa akijibu swali la Mbunge wa Moshi Vijijini Chadema, Anthony Komu.Katika swali lake, Komu alihoji ni lini serikali itatekeleza ahadi yake ya mara kwa mara ya kuyapima upya mashamba yaliyotaifishwa wakati wa Azimio la Arusha ambayo hivi sasa yamebadilishwa matumizi na kujengwa shule, zahanati, hospitali, makazi. Akijibu swali hilo, Mabula alikiri kuwa kuna mashamba kadhaa nchjini yaliyotaifishwa wakati wa Azimio la Arusha.Baadhi ya mashamba hayo yaligawiwa kwa mashirika na taasisi za umma kwa ajili ya kuendeleza hususan kwa kilimo cha kahawa na mkonge,alisema. Hata hivyo, alisema baadhi ya mashamba hayo yamebadilishiwa matumizi na yamekuwa yakitumiwa na wananchi kwa matumizi mbalimbali ya kiuchumi na kijamii ikiwemo makazi, shule, zahanati, hospitali.Wizara yangu kwa kushirikiana na halmashauri nchini imeendelea kukagua, kuyaandalia mipango ya matumizi ya ardhi na kupima upya baadhi ya mashamba hayo,alisema.Aidha, Mabula alisema baadhi ya mashamba ambayo Wizara kwa kushirikiana na Halmashauri imeyaandalia mpango wa matumizi ya ardhi ni pamoja na kihuhwi Estate, Sagulas Estate, Lewa Estate, Bombwera Estate, Geiglitz Azimio Kipapula pamoja na Kibaranga yote ya mkoa Tanga.Mashamba mengine ni New Msowero Farm, Mvumi FarmsEstate Kilosa na Luipa Estate yaliyopo mkoani Morogoro,Kimsingi jukumu la kuandaa mipango ya matumizi ya mashamba hayo ni la Halmashauri husika yalipo mashamba hayo,alisema.Alitoa rai kwa halmashauri zote nchini kuhakikisha zinatenga bajeti kwa ajili ya kupanga na kupima mashamba husika ili yaweze kutumika kwa tija kulingana na mahitaji halisi ya sasa.Aidha, Mabula alitaka viongozi wa vijiji na kata kuacha tabia ya kuwagawia ardhi kwa mtindo wa kuwakodisha wananchi, kwa kufanya hivyo ni kinyumecha utaratibu na sheria za nchi.Pia alitoa rai kwa wananchi kutumia ardhi yao kwa tija kwani ardhi haiongezeki wakati idadi ya watu, mifugo na shughuli za uzalishaji zinazohitaji ardhi zinazoongezeka.Mabula alikuwa akijibu swali la msingi la Mbunge wa Viti Maalum, Sonia MagogoCCM aliyeuliza, Je, Serikali ina mpango gani kuwasaidia wananchi wa Wilaya ya handeni ambao wanakosa ardhi ya kuendesha shughuli zao za kilimo kwa sababu ya kumilikiwa na wachache?  <topic>: KITAIFA 